**VÁLLALKOZÁSI SZERZŐDÉS**

amely létrejött

egyrészről **Veszprém Megyei Jogú Város Önkormányzata**

székhely: 8200 Veszprém, Óváros tér 9.

képviseli: Porga Gyula polgármester

KSH szám: 15734202-8411-321-19

adószám: 15734202-2-19

bankszámlaszáma: 50400209-16290602

képviselő nevében eljáró személy: Muraközy Péter alpolgármester

képviselő címe: 8200 Veszprém, Óváros tér 9.

képviselő elérhetősége: telefon: +36 88/549-100, mellék: 108

 e-mail: murakozy.peter@gov.veszprem.hu

mint **Megrendelő**,

másrészről

Székhely:

Cégjegyzék szám:

Adószáma:

Bankszámlaszám:

Képviseli:

mint **Vállalkozó**

együttes említés esetén Felek között az alulírott helyen és időben az alábbi feltételekkel:

**1. Előzmények**

Az INTERREG DANUBE Program keretében Veszprém Megyei Jogú Város Önkormányzata egyik megvalósítója a NONA elnevezésű, DRP0200519 azonosítószámú projektnek. A projektben résztvevő partnerek különböző méretű városokra és térségekre méretezhető befektetési és irányítási modellt hoznak létre a közszféra, a helyi közösségek, valamint a magán- és pénzügyi szektor együttműködésével a leromlott állapotú területek revitalizációjába történő zöld beruházások érdekében. A projekt során a résztvevők különböző területi léptékekre fejlesztik ki a modellt és 10 kísérleti (pilot) területen tesztelik, melyek tükrözik a Duna-régió társadalmi-gazdasági sokféleségét. A projekt munkanyelve angol, időtartama 2024.01.01. – 2026.06.30. A projektpartnerek rendszeresen megosztják egymással a témában fellelhető jó gyakorlataikat, többek között személyes konzorciumi találkozók alkalmával. A résztvevő városok küldöttsége 2025. június 10-13. között Veszprémben tanácskozik.

Felek rögzítik, hogy a jelen szerződés alapján Vállalkozót megillető vállalkozási díj fedezetét a DRP0200519azonosítószámú támogatási szerződés biztosítja.

A közbeszerzésekről szóló 2015. évi CXLIII. törvény alapján a szerződés tárgyát képező egybeszámított becsült érték nem éri el a közbeszerzési értékhatárt, így nem közbeszerzés köteles.

Megrendelő a szerződés tárgyát képező feladatellátásra beszerzési eljárást folytatott le a hatályos, beszerzések rendjéről szóló szabályzata alapján. Megrendelő a beszerzési eljárásban benyújtott ajánlatokat megvizsgálta, egymással összevetette, és döntését ……………. napján kihirdette. Megrendelő beszerzési eljárásban hozott döntése szerint a nyertes ajánlattevő Vállalkozó lett.

**2. A szerződés tárgya és hatálya**

**2025. június 10-13. között Veszprémben rendezendő nemzetközi találkozó teljes körű lebonyolítása**

Jelen szerződés aláírásával Megrendelő megrendeli, Vállalkozó pedig elvállalja az INTERREG NONA programhoz kapcsolódó nemzetközi konzorciumi találkozó szervezését és lebonyolítását a partnerségi megállapodás előírásainak megfelelően 2025. június 10-13. között.

A jelen szerződés szerint a Vállalkozó köteles a Megrendelő által kért, a szerződés 1. számú mellékletében részletezett programterv alapján feladatait elvégezni, melynek végső határideje 2025. június 20.

**A feladat meghatározása:**

Vállalkozó feladata az alábbiakban részletezett tevékenységekre terjed ki

1. **számú feladat:**

**Nemzetközi konzorciumi találkozó szervezése és 2025. június 10-13. között**

* az esemény konferencia részére helyszín biztosítása Megrendelővel egyeztetve
* az esemény vacsorahelyszíneinek biztosítása a Megrendelővel egyeztetve
* az esemény teljes ideje alatt a megbízóval egyezetetett ellátás biztosítása,
* az eseményhez kapcsolódó szükséges informatikai műszaki háttér biztosítása
* vegyes (hibrid) esemény esetén a szükséges műszaki háttér biztosítása
* közreműködés a program logisztikai elemeinek összeállításban
* résztvevők városon belüli szállításának megszervezése
* reptéri transzferek biztosítása

**Teljesítési határidő: 2025. június 13.**

1. **számú feladat**: **a konzorciumi találkozóhoz kapcsolódó kommunikációs feladatok ellátása:**
* a szerződés mellékletét képező program szerint megvalósuló egyes események dokumentációja (hivatásos fotós biztosítsa, fotók készítése) és az események megfelelő kommunikációjának biztosítása a helyi és regionális sajtó képviselőinek körében, a projekt arculati elírásainak megfelelően.
* a szervezési és kommunikációs feladatokról szóló átfogó jelentés elkészítése és átadása megrendelőnek

**Teljesítési határidő: 2025. június 20.**

**3. Felek jogai és kötelezettségei**

3.1 Felek rögzítik, hogy a Vállalkozó a Megrendelő utasítása szerint köteles eljárni, az utasítás nem terjedhet ki a tevékenység megszervezésére és nem teheti a teljesítést terhesebbé.

3.2 Felek rögzítik, hogy amennyiben a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a Feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.

3.3 Megrendelő köteles a Vállalkozónak a jelen szerződés 2. pontjában meghatározott Feladat szerződésszerű teljesítéséért a jelen szerződés 4.1. pontjában meghatározott vállalkozói díjat fizetni.

3.4 Vállalkozó kijelenti, hogy a Munka elvégzéséhez szükséges szakismerettel, képesítéssel és esetlegesen szükséges engedélyekkel rendelkezik. Vállalkozó kijelenti, hogy a szerződés időtartama alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeinek folyamatos és megfelelő minőségű teljesítését.

3.5 Vállalkozó a Feladat elvégzésével kapcsolatos minden lényeges körülményről, amely a munkavégzés eredményességét vagy a Munka kellő időre való elvégzését veszélyezteti vagy gátolja haladéktalanul köteles a Megrendelőt értesíteni.

3.6 Vállalkozó az Feladat teljesítése során elkészített dokumentumot a 7.3. pontban megjelölt kapcsolattartó részére elektronikus úton köteles átadni.

**4. Vállalkozói díj**

4.1 A 2. pontban meghatározott tevékenység vállalkozói díja:

Nettó vállalkozói díj: ………………….. Ft

ÁFA 27%: ……………….. Ft

Bruttó: **…………………… Ft**

azaz bruttó …………………………………………………… forint.

4.2 A vállalkozói díj fedezetet nyújt Vállalkozónak a 2. pontban meghatározott munkával összefüggésben felmerült összes költségére, többletköltség igényt a Megrendelő felé jelen szerződés megkötését követően nem nyújthat be.

4.3 Vállalkozó alvállalkozó igénybevételére jogosult.

4.4 AMegrendelő részéről teljesítésigazolásra jogosult személyek:

Név: Dr. Józsa Tamás, irodavezető

Tel: 88/549-100, mellék: 224

E-mail cím: tjozsa@gov.veszprem.hu

**5. Fizetési feltételek**

* 1. Megrendelő előleget nem fizet.
	2. A Vállalkozó 1 db végszámla benyújtására jogosult. Megrendelő csak szerződésszerű- és szabályosan kiállított számlákat fogad be.
	3. A számla kibocsátásának alapja a Megrendelő által aláírt teljesítésigazolás. Felek rögzítik, hogy a vállalkozói díj utalásának, valamint számlázásának feltétele a teljesítés-igazolás kiállítása, melyre Megrendelő részéről Dr. Józsa Tamás irodavezető jogosult.
	4. A jelen szerződés pénzügyi ütemezése szerint kiállított és a Megrendelő által leigazolt számla összege a kézhezvételtől számított 15 napon belül átutalással kerül kiegyenlítésre a Polgári Törvénykönyvről szóló 2013. évi V. törvény (Ptk.) 6:130. § (1)-(2) bekezdésében foglaltak szerint.
	5. Felek megállapodnak abban, hogy a Vállalkozó a 2. pontban szereplő határidő betartásával, a Megrendelő igénybejelentése és adatszolgáltatása alapján köteles teljesíteni az egyes szolgáltatásokat. Az adatszolgáltatás módja: elektronikus levelezés.
	6. Felek rögzítik és tudomásul veszik, hogy a Vállalkozó által benyújtott számla Megrendelő részéről történő teljesítésének a feltétele, hogy a benyújtás időpontjában nem állhat fenn lejárt, meg nem fizetett helyi adó tartozása. Vállalkozó hozzájárul, hogy a Megrendelő a kifizetés teljesítését megelőzően a helyiadó-hátralékra vonatkozó információt kérjen le a Veszprém Megyei Jogú Város Önkormányzat Adóirodájának nyilvántartásából. Amennyiben az Adóiroda nyilvántartása szerint Vállalkozó részéről lejárt, meg nem fizetett tartozás áll fenn, Vállalkozó kötelezettséget vállal arra, hogy a meg nem fizetett tartozást 5 napon belül átutalással teljesíti a Veszprém Megyei Jogú Város Adóirodájának az esedékes hátralék szerinti számlaszámára.
	7. Felek rögzítik, hogy Megrendelő fizetési késedelme esetén a Polgári Törvénykönyvről szóló 2013. évi V. törvény (a továbbiakban: Ptk.) 6:155.§ (1) bekezdése szerinti késedelmi kamat megfizetésére köteles azzal, hogy rendkívüli felmondási oknak minősül a 8 napon túli fizetési késedelem.
	8. Vállalkozó a határidőkre vonatkozó teljesítési késedelme esetére késedelmi kötbér megfizetésére köteles, amelynek mértéke a nettó vállalkozási díj 1%-a naponta, de összesen maximum a nettó vállalkozási díj 30%-a.
	9. A Megrendelő a kötbérigényét írásbeli felszólítás (kötbérértesítő) útján közli a Vállalkozóval.  Amennyiben a Vállalkozó a fenti irat kézhezvételét követő 5 napon belül érdemi indokolással és azt alátámasztó bizonyítékokkal kimentést Megrendelő részére nem terjeszt elő, akkor a kötbér elismertnek tekintendő. Megrendelő jogos kötbérigényét a Vállalkozó (vég)számlájával szemben kiállított számviteli bizonylatával érvényesíti. Megrendelő a kötbért meghaladó kártérítési igényét is érvényesítheti Megbízottal szemben.
	10. Amennyiben a Vállalkozó teljesítése hibás, köteles a Vállalkozó a hiba kijavítására. Az ezzel kapcsolatos költségek a Vállalkozót terhelik.
	11. Amennyiben a Vállalkozónak felróható okból Megrendelőnek támogatás visszafizetési kötelezettsége keletkezik, Vállalkozó köteles a visszafizetett összeget Megrendelőnek megtéríteni.
	12. A Megrendelő a szerződésszegésből eredő, kötbér mértékét meghaladó kárának megtérítésére is igényt tart.
	13. Megrendelő kijelenti, hogy a nevében nyilatkozattételre, képviseletre jogosult személy nem minősül a Ptk. 8:1. § (1) bekezdés 1. pontja szerint a Vállalkozó közeli hozzátartozójának, felette tulajdonosi, fenntartói, vagyonkezelői, irányítási, képviseleti, munkáltatói, kinevezési jogokat nem gyakorol. Továbbá a Vállalkozó kijelenti, hogy a nevében nyilatkozattételre, képviseletre jogosult személy a Megrendelő szervezetében tulajdonosi, fenntartói, vagyonkezelői, irányítási, képviseleti, munkáltatói vagy kinevezési jogokat nem gyakorol. A felek a szerződést az összeférhetetlenségi szabályok betartása mellett kötik meg.
	14. Ha a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, Megrendelő jogosult a szerződéstől elállni. Felek ilyen lényeges fizetőképességben bekövetkező változásnak tekintik különösen, ha a Vállalkozó a szerződés teljesítésének időtartama alatt felszámolási vagy végrehajtási eljárást elrendelő jogerős határozat hatálya, vagy végelszámolás alatt áll. Amennyiben Vállalkozó fizetőképességében a jelen pontban foglaltak szerinti lényeges változás következik be, úgy köteles Megrendelőt a körülmény bekövetkezésétől számított nyolc (8) napon belül írásban értesíteni. A Megrendelő elállási jogát a Vállalkozóhoz intézett írásbeli nyilatkozattal gyakorolhatja. Az elállás a Vállalkozó kötbér- és kártérítés-fizetési kötelezettségét nem érinti.
1. **Vis maior**
	1. Nem minősül szerződésszegésnek, ha a Szerződő Felek egyikének sem felróható okból (vis maior) a Felek bármelyike nem tudja teljesíteni a szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, stb.), amelyek nem függnek a Szerződő Felek akaratától és közvetlenül akadályozzák az adott felet a szerződéses kötelezettségének teljesítésében.
	2. A Szerződő Felek ellentétes írásbeli megállapodásának hiányában a szerződéses határidők a vis maior időtartamával arányosan meghosszabbodnak. A vis maiorból eredő, másra nem áthárítható kárukat a Szerződő Felek maguk viselik. Amennyiben vis maior esemény miatt a már megkezdett munka félbeszakad, a Vállalkozót az elvégzett munka és költségei fejében a vállalkozói díj arányos része illeti meg. Amennyiben a vis maior esemény a szerződés aláírása után, de a munka megkezdése előtt következik be, a Vállalkozó addig felmerült költségeit a Szerződő Felek egyenlő arányban viselik.
	3. Amennyiben a vis maior időtartama a 30 napot meghaladja, bármely fél jogosult a szerződést – egyeztetést követően – írásban felmondani minden hátrányos jogkövetkezmény nélkül, illetve abban az esetben is, ha erre egyébként a szerződés alapján nem lenne jogosult. A szerződés felmondása előtt a felek kötelesek egyeztetést lefolytatni a szerződés esetleges módosításáról. Amennyiben az egyeztetés 10 napon belül nem vezet eredményre, megnyílik a szerződés felmondásának lehetősége.
	4. A fenyegető vis maiorról és a vis maior bekövetkezéséről, várható időtartamáról a Szerződő Felek egymást haladéktalanul, írásban tájékoztatni kötelesek.
2. **Felek kapcsolattartása**
	1. A Szerződő Felek kijelentik, hogy a Szerződés teljesítésével kapcsolatban együttműködési kötelezettségeiknek az általában elvárható módon tesznek eleget, a Feladat hibátlan teljesítéséhez szükséges valamennyi információt, adatot egymás rendelkezésére bocsátják, továbbá minden rendelkezésükre álló eszközökkel elősegítik a kitűzött Feladat megvalósítását. Vállalkozó vállalja, hogy jelen szerződés teljesíthetőségét érdemben veszélyeztető illetve a teljesítést konkrétan akadályozó körülményekről haladéktalanul írásban értesíti a Megrendelőt.
	2. A Szerződő Felek kötelesek egymást haladéktalanul írásban tájékoztatni minden olyan körülményről, amely a Szerződés teljesítését késlelteti, vagy akadályozza. Az értesítés elmulasztásából eredő következményekért a mulasztó szerződő fél felelős.
	3. A Szerződő Felek a Szerződés teljesítésével kapcsolatosan az alábbi kapcsolattartó személyeket jelölik meg:

A Megrendelő kapcsolattartóinak munkahelyi elérhetőségei:

Név: Mórocza-Tavas Eszter

Telefon: 20/357-9336

E-mail: tavas.eszter@gov.veszprem.hu

Név: Török Ágnes projektkoordinátor

Telefon: 20/245-8306

E-mail: atorok@gov.veszprem.hu

A Vállalkozó kapcsolattartási adatai:

Név:

Székhely:

Tel.

E-mail:

7.4 A Megrendelő részéről jelen Vállalkozási szerződésben meghatározott feladatok teljesítésével kapcsolatban utasítás adási jogkör a Vállalkozó felé, valamint a teljesítésigazolás kiállítására kijelölt személy:

Dr. Józsa Tamás
Stratégiai Iroda irodavezető
8200 Veszprém, Óváros tér 9.
Tel.: +36-88-549-224
E-mail: tjozsa@gov.veszprem.hu

* 1. A felek megállapodnak abban, hogy jelen szerződés alapján kapcsolattartásuk elsősorban szóban történik, de döntés és/vagy érdemi utasítás közlése csakis írásban történhet mindkét fél részéről.
	2. Vállalkozó rendelkezik az önálló kezdeményezés és javaslattétel jogával. Köteles intézkedést kezdeményezni, ha a teljesítést veszélyeztető vagy a Megrendelő érdekeinek jelentős sérelmével járó helyzet következett be, illetve annak bekövetkezése fenyeget. A felek kölcsönösen kötelezettséget vállalnak arra, hogy a jelen szerződés teljesítésével kapcsolatban felmerülő tényekről és körülményekről, valamint ezek megváltozásáról egymást haladéktalanul tájékoztatják.
	3. A feladatok elvégzésének érdekében a feladatütemezés alapján a Vállalkozó minden esetben köteles a Megrendelővel felvenni a kapcsolatot és az esedékes feladat elvégzését a teljesítés előtt jóváhagyatni.
1. **Egyéb rendelkezések:**

8.1 A Felek a másik féllel közölt vagy valamely fél tudomására jutott minden információt bizalmasan kezelnek, és kizárólag a szerződés céljára használják fel. A titoktartási kötelezettség a szerződés megszűnését követően is korlátlan ideig hatályban marad, továbbá a Szerződő Felek a szerződés megszűnésének időpontjában kötelesek a másik félnek visszajuttatni minden, a másik fél által adott bizalmas információt, valamint visszaigazolni, hogy bizalmas információt nem tartott vissza.

* 1. A szerződés bármely feltételének módosítására csak a felek közös megegyezésével írásban kerülhet sor.
	2. Vállalkozó és a Megrendelő biztosítják, hogy szerződéses feladataik teljesítése során a személyes adatkezelések tekintetében a GDPR általános adatvédelmi rendelet (az Európai Parlament és a Tanács (EU) 2016/679 rendelete /2016. április 27./ a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről) és az információs önrendelkezési jogról és az információszabadságról szóló 2011. évi CXII. törvény rendelkezései szerint járnak el.
	3. Vállalkozó és Megrendelő a kapcsolattartók személyes adatait kizárólag a jelen szerződés tárgyát képező tevékenység teljesítésével összefüggésben, a Megrendelő részéről az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtása miatt (GDPR 6. cikk (1) bekezdés e) pont). A Vállalkozó részéről jogos érdek jogalappal kezeli (GDPR 6. cikk (1) f) pont).
	4. Vállalkozó képviselője – figyelemmel az államháztartásról szóló 2011. évi CXCV. törvény 41. § (6) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakra – nyilatkozik, hogy a Megbízott/Vállalkozó a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Vállalja, hogy a jelen nyilatkozatban foglaltak változása esetén haladéktalanul értesíti a Megrendelőt. Tudomásul veszi, hogy valótlan tartalmú nyilatkozat alapján kötött visszterhes szerződést a Megrendelő felmondja, vagy – ha a szerződés teljesítésére még nem került sor – a szerződéstől eláll.
	5. A Szerződésben nem szabályozott kérdésekben különösen a Ptk., valamint az egyéb kapcsolódó jogszabályok vonatkozó rendelkezéseit kell alkalmazni a kialakult bírói gyakorlat figyelembevételével.
	6. A felek bármelyike a jelen szerződést rendes felmondással, 30 napos határidővel írásban, indokolás nélkül felmondhatja. Megrendelő rendes felmondása esetén Vállalkozó jogosult az addig végzett munkája ellenértékére.
	7. A Vállalkozó tudomásul veszi és elfogadja, hogy amennyiben a Vállalkozó a jelen szerződés 2. pontjában foglalt feladatait nem teljesíti, kötelezettségeit megszegi vagy azoktól bármilyen formában eltér, a Megrendelő a Vállalkozási szerződést azonnali hatállyal felmondhatja, Vállalkozó kárigényének egyidejű kizárásával.
	8. A szerződő felek megállapodnak abban, hogy jelen szerződés megszűnése esetében a Vállalkozó a birtokába került iratokat a Megrendelő által kijelölt személy részére – tételes jegyzékkel – köteles átadni azzal, hogy egyidejűleg részletes írásos beszámolót készít, amelyben kitér a folyamatban lévő ügyek esetlegesen várható kihatásaira.
	9. Felek megállapodnak abban, hogy jelen szerződés módosítása a felek közös megegyezésével írásbeli szerződés-módosítással történhet.
	10. Vállalkozó a projekthez kapcsolódó kötelező arculati elemeket az előírások szerint használja a feladatvégzés során. A kötelező arculati elemeket és az előírásokat Megrendelő a Vállalkozó rendelkezésére bocsátja
1. **Záró rendelkezések**
	1. Megrendelőnek és Vállalkozónak meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Szerződés keretében vagy a szerződéskötéssel kapcsolatban merül fel. Minden, a szerződés megkötése után felmerülő, a Szerződés teljesítését akadályozó körülményről a Felek kölcsönösen kötelesek egymást tájékoztatni. Ha az érintett Felek az említett közvetlen tárgyalások megkezdésétől számított 30 napon belül nem tudják megoldani a Szerződés alapján vagy ezzel összefüggésben keletkező jogvitájukat, úgy azt peres eljárás keretében rendezik. Felek a pertárgyértéktől függően a Veszprémi Járásbíróság vagy a Veszprémi Törvényszék kizárólagos illetékességét kötik ki.
	2. A szerződő felek vitás ügyeikben egyeztetésre kötelesek, jogvitájuk esetére – a pertárgyértéktől függően - a Veszprémi Járási Bírósági, vagy a Veszprémi Törvényszék kizárólagos illetékességét kötik ki.
	3. A jelen szerződésben nem szabályozott kérdések tekintetében a felek a Polgári Törvénykönyvről szóló 2013. évi V. törvény és a vonatkozó egyéb jogszabályok rendelkezéseit tekintik irányadónak.

A szerződés egymással megegyező – nyolc (8) számozott oldalból álló – négy (4) eredeti példányban készült, amelyből négy (3) példány Megrendelőt, egy (1) példány pedig Vállalkozót illeti.

A szerződő felek jelen szerződést átolvasás és értelmezés után, mint akaratukkal mindenben megegyezőt írják alá.

A szerződés mellékletei:

1. számú melléklet: Programterv

Veszprém, 2025……………………………….. Veszprém, 2025…………………………..

 **Veszprém MJV Önkormányzata ……………………….**

 **Megrendelő Vállalkozó**

 képviselő nevében aláíró: képviseli:

Muraközy Péter

alpolgármester

Pénzügyileg ellenjegyezte:

dátum:

………………………………………………..

Fazekas Ildikó

irodavezető

Pénzügyi Iroda

Jogi felülvizsgálat:

dátum:

……………………………………………….

dr. Panyi Szilvia

jegyzői referens

Önkormányzati és Jogi Iroda